L : การจัดการ : การจัดการ (Management)

1. โครงสร้างการจัดการ (Management Structure)

รายงานการกำกับดูแลกิจการ

การปฏิบัติตามหลักการกำกับดูแลกิจการที่ดี 15 ข้อ

1. นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดีเพื่อเพิ่มความโปร่งใส
เพิ่มขีดความสามารถในการแข่งขันของกิจการและเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย
จึงได้กำหนดนโยบายสนับสนุนการกำกับดูแลกิจการขึ้นเป็นลายลักษณ์อักษรโดยคณะกรรมการบริษัทได้อนุมัติเมื่อ
17 พฤษภาคม 2547 โดยมีสาระดังนี้

องค์ประกอบคณะกรรมการ

 คณะกรรมการบริษัทฯ ประกอบด้วยประธานกรรมการ และกรรมการอื่นในจำนวนที่เหมาะสมกับขนาดของกิจการของบริษัทฯ เมื่อรวมแล้วมีจำนวนไม่น้อยกว่า 5 คน โดยมีกรรมการที่ไม่เป็นผู้บริหารไม่น้อยกว่ากึ่งหนึ่ง และมีกรรมการอิสระอย่างน้อย 3 คน

บทบาท หน้าที่ ความรับผิดชอบของคณะกรรมการ

 คณะกรรมการมีหน้าที่ปฏิบัติให้เป็นไปตามกฎหมาย วัตถุประสงค์ ข้อบังคับของบริษัทฯ และมติที่ประชุมผู้ถือหุ้น รวมทั้งการปฏิบัติให้เป็นไปตามหลักเกณฑ์และข้อบังคับของตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์

คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯและการกำกับดูแลให้การบริหารจัดการเป็นไปตามเป้าหมายและก่อให้เกิดประโยชน์สูงสุดแก่ผู้ถือหุ้น
อยู่ในกรอบของการมีจริยธรรมที่ดี และคำนึงถึงผลประโยชน์ของผู้มีส่วนได้เสียทุกฝ่าย

คณะกรรมการเป็นผู้แต่งตั้งกรรมการผู้จัดการทำหน้าที่ประธานเจ้าหน้าที่บริหารและกำหนดค่าตอบแทน
ทั้งนี้กรรมการผู้จัดการต้องไม่อยู่ในตำแหน่งประธานกรรมการ

คณะกรรมการกำหนดให้เรื่องดังต่อไปนี้เป็นอำนาจหน้าที่และความรับผิดชอบของคณะกรรมการที่เป็นผู้พิจารณาอนุมัติ

1.  นโยบาย ยุทธศาสตร์การทำธุรกิจ แผนงาน และงบประมาณประจำปีของบริษัท ฯ

2.  การใช้เงินลงทุนเกินกว่างบลงทุนที่ได้รับอนุมัติ

การทำธุรกรรมหรือการกระทำใด ๆ อันมีผลกระทบต่อฐานะทางการเงิน ภาระหนี้สิน ยุทธศาสตร์การทำธุรกิจ และชื่อเสียงของบริษัทฯ

3.  การทำรายการเกี่ยวโยงกันระหว่างบริษัท ฯ บริษัทย่อย หรือ บริษัทร่วม
    กับบุคคลที่เกี่ยวโยงกันในส่วนที่ไม่จำเป็นต้องขอมติจากที่ประชุมผู้ถือหุ้น

4.  ธุรกรรมใด ๆ ที่มีผลให้โครงสร้างเงินทุนของบริษัทฯมีอัตราส่วนหนี้สินต่อทุนเกิน 2 : 1

การจ่ายเงินปันผลระหว่างกาล

การเสนอแต่งตั้งและการสิ้นสุดสถานภาพของกรรมการ

การกำหนดค่าตอบแทนกรรมการ

การมอบอำนาจหน้าที่ให้ประธานกรรมการบริษัท ฯ กรรมการผู้จัดการ หรือกรรมการบริษัทฯ 

คนใดคนหนึ่ง รวมถึงการปรับปรุงเปลี่ยนแปลงแก้ไขการมอบอำนาจหน้าที่ดังกล่าว

5.  การแต่งตั้งและกำหนดอำนาจหน้าที่แก่คณะกรรมการย่อย

6.  การจัดให้มีและกำกับดูแลให้มีการบริหารจัดการตามหลักการกำกับดูแลกิจการที่ดี

การประชุมของคณะกรรมการ

คณะกรรมการกำหนดให้มีการประชุมอย่างน้อยไตรมาสละ 1 ครั้ง

ประธานกรรมการเป็นผู้บริหารการปฏิบัติหน้าที่ของคณะกรรมการ กำหนดระเบียบวาระการประชุม
ดูแลให้กรรมการได้รับเอกสารการประชุมล่วงหน้าก่อนการประชุมเป็นเวลาเพียงพอสำหรับการศึกษาและพิจารณาเพื่อการให้ความเห็นและการออกเสียงลงคะแนน
ดูแลให้เอกสารการประชุมมีสาระข้อมูล การวิเคราะห์และข้อเสนอแนะ เพียงพอและเหมาะสม

ในที่ประชุม
ประธานกรรมการมีหน้าที่สรุปประเด็นเรื่องในวาระการประชุมเพื่อการพิจารณาของกรรมการ
เปิดโอกาสและสนับสนุนให้กรรมการแต่ละคนแสดงความคิดเห็น
และประมวลความเห็นเสนอข้อสรุปที่ได้จากที่ประชุม

ในการประชุมกรรมการผู้มีส่วนได้เสียโดยนัยสำคัญในเรื่องที่พิจารณา
ต้องออกจากที่ประชุมระหว่างการพิจารณาเรื่องนั้นๆ

ในการพิจารณาเรื่องหนึ่งเรื่องใด กรรมการมีสิทธิขอดูหรือตรวจเอกสารที่เกี่ยวข้อง
ขอให้ฝ่ายบริหารชี้แจงข้อมูลรายละเอียดเพิ่มเติม
ตลอดจนเสนอให้จัดหาที่ปรึกษาหรือผู้เชี่ยวชาญภายนอกมาให้ความเห็น โดยบริษัทฯ
เป็นผู้รับผิดชอบค่าใช้จ่าย

การลงมติให้ใช้คะแนนเสียงข้างมาก
และหากมีกรรมการคัดค้านมติดังกล่าวให้บันทึกคำคัดค้านไว้ในรายงานการประชุม

คณะกรรมการจัดให้มีเลขานุการทำหน้าที่ให้การสนับสนุนการจัดเตรียมระเบียบวาระการประชุม
ทำหนังสือเชิญประชุม ดูแลและจัดการประชุม บันทึกรายงานการประชุมและติดตามมติที่ประชุม
จัดเก็บเอกสารเกี่ยวกับการประชุม
และให้คำปรึกษาเกี่ยวกับการปฏิบัติของคณะกรรมการให้เป็นไปตามกฎหมาย ข้อบังคับ
และระเบียบต่างๆ ที่เกี่ยวข้อง

คณะกรรมการย่อย

คณะกรรมการบริษัทฯ แต่งตั้งกรรมการจำนวนหนึ่งในคณะกรรมการบริษัทฯ
ขึ้นเป็นคณะกรรมการย่อยเพื่อทำหน้าที่พิเศษตามความจำเป็น คณะกรรมการย่อยที่จัดตั้งขึ้นแล้ว ได้แก่
คณะกรรมการตรวจสอบ ประกอบด้วยกรรมการอิสระ 3 คน มีหน้าที่รับผิดชอบ
ดูแลรายงานทางการเงินของบริษัทเป็นไปตามมาตรฐานบัญชี เพียงพอและเชื่อถือได้
ดูแลให้บริษัทมีระบบควบคุมภายในที่เหมาะสมและมีประสิทธิภาพ
พิจารณาคัดเลือกและเสนอแต่งตั้งผู้สอบบัญชีของบริษัท
ดูแลให้บริษัทปฏิบัติตามข้อกำหนดและกฎหมายที่เกี่ยวข้อง
ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวข้องกัน
จัดทำรายงานของคณะกรรมการตรวจสอบไว้ในรายงานประจำปีของบริษัท
คณะกรรมการย่อยอื่นให้จัดตั้งเมื่อมีความจำเป็น

การเปิดเผยข้อมูลและความโปร่งใส

คณะกรรมการมีนโยบายให้เปิดเผยข้อมูลและสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของบริษัทฯ
ที่ตรงต่อความเป็นจริง ครบถ้วน เพียงพอ สม่ำเสมอ ทันเวลา
และแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัทฯ
รวมทั้งอนาคตของธุรกิจของบริษัทฯ
จัดให้มีเจ้าหน้าที่เพื่อทำหน้าที่สื่อสารกับผู้ถือหุ้นและให้ความสะดวกแก่นักลงทุนและนักวิเคราะห์หลักทรัพย์ทั่วไปอย่างเท่าเทียมกัน

  การประชุมผู้ถือหุ้น

คณะกรรมการให้ความสำคัญแก่การประชุมผู้ถือหุ้น
และเป็นนโยบายต้องให้ความสะดวกแก่ผู้ถือหุ้นทุกคนอย่างเท่าเทียมกันในการเข้าร่วมประชุม
การได้รับข้อสนเทศ อย่างครบถ้วน เพียงพอ และการใช้สิทธิออกเสียงลงคะแนนในที่ประชุมผู้ถือหุ้น
รวมทั้งสนับสนุนการออกเสียงลงคะแนนโดยการมอบฉันทะ
สนับสนุนให้ผู้ถือหุ้นได้แสดงความคิดเห็นและเปิดโอกาสให้ซักถามหรือตั้งคำถามใด ๆ
และกรรมการมีหน้าที่เข้าร่วมประชุมเพื่อตอบคำถามผู้ถือหุ้นโดยพร้อมเพรียงกัน

การควบคุมภายในและการบริหารความเสี่ยง

การควบคุมภายใน

คณะกรรมการกำหนดให้มีระเบียบการปฏิบัติงานอย่างเป็นลายลักษณ์อักษร
มีสำนักตรวจสอบภายในทำหน้าที่ตรวจสอบการปฏิบัติงานของทุกหน่วยงานทั้งหน่วยงานธุรกิจและหน่วยงานสนับสนุนให้เป็นไปตามระเบียบที่วางไว้
รวมทั้งประเมินประสิทธิภาพและความเพียงพอของการควบคุมภายในของหน่วยงานนั้นๆ
ทั้งนี้คณะกรรมการดูแลให้สำนักตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
และให้รายงานผลการตรวจสอบตรงต่อคณะกรรมการตรวจสอบเป็นประจำตามเวลาที่กำหนดไว้

การบริหารความเสี่ยง

คณะกรรมการกำหนดให้มีคณะเจ้าหน้าที่บริหารความเสี่ยง
ประเมินปัจจัยความเสี่ยงซึ่งอาจมีผลกระทบต่อเป้าหมายการดำเนินธุรกิจของบริษัท
และทำการวิเคราะห์ถึงเหตุการณ์ที่ทำให้เกิดปัจจัยความเสี่ยง
กำหนดมาตรการบริหารความเสี่ยงในการติดตามเหตุการณ์ที่เป็นสาเหตุของปัจจัยเสี่ยงและเสนอมาตรการในการจัดการกับความเสี่ยงนั้น
พร้อมให้เสนออยู่ในแผนงบประมาณประจำปี

จริยธรรมธุรกิจ

คณะกรรมการได้กำหนดข้อประพฤติปฏิบัติ สำหรับการประกอบธุรกิจขึ้นไว้สำหรับให้กรรมการ
ผู้บริหารและพนักงาน ยึดถือในการปฏิบัติงาน และได้รวบรวมข้อพึงปฏิบัติดังกล่าวจัดทำเป็นเอกสาร
“ คู่มือจริยธรรม ” ซึ่งมีสาระครอบคลุมรวมไปถึงการปฏิบัติต่อพนักงาน ผู้ถือหุ้น ลูกค้า คู่ค้า
คู่แข่งขันทางการค้า และต่อสังคมส่วนรวม และดูแลให้มีการปฏิบัติจริงจังอย่างเคร่งครัด

2. สิทธิของผู้ถือหุ้น

บริษัทมีนโยบายในการดูแลให้ความสะดวกต่อผู้ถือหุ้น
สิทธิและให้การปฏิบัติต่อผู้ถือหุ้นอย่างเท่าเทียมกัน
ในการรับข่าวสารและข้อมูลเกี่ยวกับความเคลื่อนไหวเกี่ยวกับกิจการ
ให้ข้อมูลในหนังสือนัดประชุมผู้ถือหุ้น โดยกำหนดหัวข้อวาระการประชุมอย่างชัดเจน
พร้อมรายละเอียดประกอบวาระเพื่อการพิจารณา
หากเป็นวาระการแต่งตั้งกรรมการหรือผู้สอบบัญชีจะแนบรายละเอียดที่เกี่ยวข้องเช่น ชื่อ ประวัติ
คุณวุฒิ ประวัติการศึกษา ประสบการณ์ สำนักงานสอบบัญชี ฯ จดหมายเชิญประชุม
ให้แจ้งผู้ถือหุ้นนำเอกสารที่ต้องใช้แสดงตัวเพื่อเข้าประชุมพร้อมแนบหนังสือมอบฉันทะ
ซองติดแสตมป์เพื่อตอบกลับ
กำหนดให้ประธานคณะกรรมการตรวจสอบกรรมการอิสระเป็นผู้รับมอบฉันทะ
อำนวยความสะดวกแก่ผู้เข้าประชุมทั้งด้านสถานที่ประชุม แผนที่ วันและเวลา ที่เหมาะสมให้
และให้เวลาผู้ถือหุ้นลงทะเบียนล่วงหน้าก่อนการประชุม 1 ชั่วโมง

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มโดยเฉพาะอย่างยิ่งกลุ่มพนักงานของบริษัทได้รับการปฏิบัติอย่างเป็นธรรมในการเลื่อนตำแหน่งและในด้านผลตอบแทน
และรับการฝึกอบรมให้มีความสามารถเพิ่มขึ้น
ปฏิบัติต่อลูกค้าและคู่ค้าด้วยความซื่อสัตย์โดยคำนึงถึงจริยธรรมเป็นสำคัญ
ปฏิบัติต่อชุมชนและสังคมด้วยความรับผิดชอบ
กำหนดแนวทางให้พนักงานและกรรมการในการรักษาและป้องกันการใช้ข้อมูลภายใน
ซึ่งบริษัทได้กำหนดไว้ในจริยธรรมของบริษัท เป็นลายลักษณ์อักษรแล้ว

4. การประชุมผู้ถือหุ้น

บริษัทได้ให้ความสำคัญต่อการประชุมผู้ถือหุ้น
โดยให้ข้อมูลประกอบการประชุมสามัญประจำปีผู้ถือหุ้นที่มีรายละเอียดเพียงพอประกอบการตัดสินใจในแต่ละเรื่องและแจ้งให้ทราบล่วงหน้าเป็นเวลามากพอสำหรับการเตรียมตัวเข้าประชุมไม่น้อยกว่า
7 วันทำการ ในการประชุมครั้งหลังสุดประธานกรรมการ ประธานคณะกรรมการตรวจสอบ
กรรมการบริษัท กรรมการผู้จัดการเข้าร่วมประชุม เป็นจำนวน 6 คน ในจำนวนกรรมการ 14 คน
พร้อมทั้งผู้สอบบัญชีของบริษัทและเจ้าหน้าที่บริหารได้ร่วมเข้าประชุมเพื่อชี้แจงข้อมูลหรือให้ข้อมูลเพิ่มเติมแก่ผู้ถือหุ้นด้วยโดยมีผู้จัดการทั่วไปทำหน้าที่เลขานุการ
ประธานในที่ประชุมได้แจ้งวิธีการลงคะแนนเสียงแต่ละวาระ และเปิดโอกาสให้ผู้ถือหุ้นได้ซักถาม
แสดงความคิดเห็นและข้อเสนอแนะต่างๆ อย่างเท่าเทียมกัน
และในรายงานการประชุมให้บันทึกจำนวนกรรมการที่เข้าประชุม บันทึกความคิดเห็น
ข้อเสนอแนะและสาระในการประชุมอย่างครบถ้วน

5. ภาวะผู้นำและวิสัยทัศน์

คณะกรรมการได้มีส่วนร่วมในการให้ความเห็นชอบ วิสัยทัศน์ ภารกิจ กลยุทธ์ เป้าหมาย แผนธุรกิจ
และ งบประมาณของบริษัท ตลอดจนกำกับดูแลให้ฝ่ายจัดการดำเนินการให้เป็นไปตาม แผนธุรกิจ
และ งบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ
และความมั่นคงสูงสุดให้แก่ผู้ถือหุ้นรวมทั้งมีการติดตามการดำเนินงานในเรื่องดังกล่าวอย่างสม่ำเสมอในการประชุมคณะกรรมการบริษัท

คณะกรรมการได้จัดให้บริษัทมีระบบการควบคุมภายในและการตรวจสอบภายในและมาตรการบริหารความเสี่ยงที่มีประสิทธิผล

คณะกรรมการมีประสบการณ์ในแต่ละด้าน ประสานงานกับผู้บริหาร โดยกำกับดูแล
ให้การบริหารดำเนินการตามนโยบายที่กำหนดไว้

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
โดยคำนึงถึงการปฏิบัติตามหลักเกณฑ์ของตลาดหลักทรัพย์
ราคาและเงื่อนไขเสมือนทำรายการกับบุคคลภายนอก
กรรมการหรือพนักงานที่มีส่วนได้เสียจะไม่เข้าประชุมหรือออกเสียงในกรณีนั้น

7. จริยธรรมธุรกิจ

บริษัทได้ออกข้อปฏิบัติเกี่ยวกับจรรยาบรรณของคณะกรรมการ ฝ่ายจัดการ
และของพนักงานบริษัทและบริษัทย่อย เป็นลายลักษณ์อักษรโดยถือปฏิบัติและติดตามอย่างสม่ำเสมอ
ดังนี้ : -

(1) อุดมการณ์ บริษัท กรุงเทพโสภณ จำกัด (มหาชน)

บริษัท กรุงเทพโสภณ จำกัด (มหาชน) เป็นบริษัทของคนไทยซึ่งดำเนินงานมาตั้งแต่ พ.ศ.2508
และได้

ขยายกิจการของบริษัทเอง กิจการของบริษัทย่อย รวมเรียกว่ากลุ่ม “ กรุงเทพโสภณ ”

กลุ่ม “ กรุงเทพโสภณ ” มีอุดมการณ์ในการดำเนินธุรกิจ คือ

1.1 ตั้งมั่นในความเป็นธรรม

กลุ่ม “ กรุงเทพโสภณ ” มีเจตนารมย์แน่วแน่ที่จะให้ผู้เกี่ยวข้องทุกฝ่ายได้รับความเป็นธรรม โดย

ให้บริการที่มีคุณภาพสูงในราคาที่เหมาะสมเพื่อให้ผู้ใช้พึงพอใจ

ดูแลพนักงานให้ได้ผลตอบแทนที่ดี

ดำเนินธุรกิจให้มีความมั่นคง มีผลกำไร เพื่อส่งผลดีต่อผู้ถือหุ้น

ปฎิบัติอย่างเป็นธรรมต่อผู้มีส่วนได้เสียกลุ่มอื่นๆ

1.2 มุ่งมั่นในความเป็นเลิศ และเชื่อมั่นในคุณค่าของคน

กลุ่ม “ กรุงเทพโสภณ ” มุ่งกระทำการทุกอย่างด้วยความตั้งใจให้เกิดผลในความเป็นเลิศทั้งด้าน

การจัดการ เทคโนโลยี่ และทรัพยากรบุคคล กลุ่ม“ กรุงเทพโสภณ ”
ถือว่าพนักงานเป็นทรัพยากรอันมีคุณค่า

และสำคัญยิ่ง จึงยึดถือปฏิบัติตลอดมาในการเลือกผู้ที่มีความสามารถ เข้ามาทำงาน
และพัฒนาอย่างต่อเนื่อง

ให้เจริญก้าวหน้าไปพร้อมกับกลุ่ม ในขณะเดียวกัน
ก็สร้างความมั่นคงและความผูกพันทางใจให้พนักงาน

เกิดความมั่นใจที่จะทำงานกับกลุ่มตลอดไป

1.3 ถือมั่นในความรับผิดชอบต่อสังคม

กลุ่ม“กรุงเทพโสภณ”ดำเนินธุรกิจโดยคำนึงถึงหน้าที่และความรับผิดชอบที่พึงมีต่อประเทศชาติ

สังคมและสิ่งแวดล้อม

(2) จริยธรรมในการประกอบธุรกิจของกลุ่ม

กลุ่ม “ กรุงเทพโสภณ ” มีจริยธรรมในการประกอบธุรกิจ ดังนี้

2.1 การให้ความเป็นธรรมแก่ผู้เกี่ยวข้องทางธุรกิจ

กลุ่ม“กรุงเทพโสภณ”ปฏิบัติอย่างเป็นธรรมต่อผู้เกี่ยวข้องทางธุรกิจกับกลุ่ม“ กรุงเทพโสภณ ” ไม่ว่า

จะเป็น ผู้ซื้อ ผู้ขาย ผู้ร่วมทุน คู่แข่ง ฯลฯ

2.2 การหาผลประโยชน์ทางธุรกิจ

กลุ่ม “ กรุงเทพโสภณ ” ไม่ประสงค์ให้พนักงานรับหรือให้ผลประโยชน์แก่บุคคลใดในการดำเนิน

ธุรกิจที่ขัดต่อจริยธรรมและกฎหมาย

2.3 การไม่เลือกปฏิบัติ

กลุ่ม “ กรุงเทพโสภณ ” ปฏิบัติต่อผู้เกี่ยวข้องด้วยความเป็นธรรมโดยไม่เลือกปฏิบัติ ต่อผู้หนึ่งผู้ใด

เนื่องจากความแตกต่างในเรื่องเชื้อชาติ ศาสนา สัญชาติ เพศ อายุ หรือพื้นฐานการศึกษา

(3) ข้อพึงประพฤติปฏิบัติของพนักงาน

เพื่อให้เป็นไปตามอุดมการณ์และจริยธรรมในการประกอบธุรกิจของกลุ่ม “ กรุงเทพโสภณ ”
จึงกำหนด

ข้อพึงปฏิบัติไว้ให้พนักงานนำไปใช้ในการทำงาน โดยถือเอาคุณธรรมและความสุจริตเป็นที่ตั้ง
ดังต่อไปนี้

3.1 การรักษาทรัพย์สินของ กลุ่ม “ กรุงเทพโสภณ ”

ทรัพย์สินของ กลุ่ม “ กรุงเทพโสภณ ” หมายถึง สังหาริมทรัพย์และอสังหาริมทรัพย์ทั้งปวงของ

กลุ่ม “ กรุงเทพโสภณ ” รวมถึง เทคโนโลยี ความรู้ทางวิชาการ ข้อมูล สิทธิ เอกสารสิทธิ์
ลิขสิทธิ์ สิทธิบัตร

ตลอดจนสิ่งประดิษฐ์และความลับของกลุ่ม “ กรุงเทพโสภณ ”
พนักงานมีหน้าที่และความรับผิดชอบในการ

ใช้ทรัพย์สินของกลุ่ม “ กรุงเทพโสภณ ” ให้ได้ประโยชน์อย่างเต็มที่ และดูแลมิให้เสื่อมเสีย สูญหาย
อีกทั้ง

ไม่ใช้ทรัพย์สินของ กลุ่ม “ กรุงเทพโสภณ ” โดยไม่เกิดประโยชน์แก่กลุ่ม “กรุงเทพโสภณ ”
หรือไม่นำไป

ใช้เพื่อประโยชน์ของตนเองและผู้อื่น

3.2 การรักษาผลประโยชน์ของกลุ่ม “ กรุงเทพโสภณ ”

  พนักงานไม่พึงกระทำการใดๆ อันเป็นการขัดต่อผลประโยชน์ของกลุ่ม “ กรุงเทพโสภณ ” ได้แก่

การมีกิจกรรมหรือกระทำการใดๆ อันอาจทำให้กลุ่ม “ กรุงเทพโสภณ ” เสียผลประโยชน์
หรือได้ประโยชน์

น้อยกว่าที่ควร หรือเป็นการแบ่งผลประโยชน์จากกลุ่ม “ กรุงเทพโสภณ ”

3.2.1 การแข่งขันกับกลุ่ม “ กรุงเทพโสภณ ”

พนักงานไม่พึงประกอบกิจการ ดำเนินการหรือลงทุนใดๆ อันเป็นการแข่งขันกับกิจการ

ของกลุ่ม “ กรุงเทพโสภณ ”

 3.2.2 การซื้อหุ้นหรือเป็นหุ้นส่วนในกิจการของคู่แข่ง

พนักงานไม่พึงมีหรือซื้อหุ้นหรือเข้าเป็นหุ้นส่วนของบริษัทหรือธุรกิจที่ดำเนินการแข่งขัน

กับกลุ่ม “ กรุงเทพโสภณ ”

 3.2.3 การลงทุนหรือมีหุ้นอยู่ก่อนแล้ว หรือได้มาโดยทางมรดกหรือการให้

ในกรณีที่พนักงานได้ลงทุนหรือได้มาซึ่งกิจการที่เป็นการแข่งขันหรืออาจเป็นการแข่งขัน

กับกลุ่ม “ กรุงเทพโสภณ ” หรือมีหุ้นของคู่แข่งขัน ก่อนที่จะเข้าเป็นพนักงานของกลุ่ม “
กรุงเทพโสภณ ”

ต้องแจ้งให้กลุ่มได้ทราบก่อนเข้าเป็นพนักงาน หรือกรณีที่กลุ่ม “ กรุงเทพโสภณ ”
เข้าไปทำธุรกิจนั้นในภาย-

หลังต้องแจ้งให้กลุ่มได้ทราบทันที

  3.2.4 การใช้ข้อมูลของ กลุ่ม “ กรุงเทพโสภณ ” หาประโยชน์

พนักงานย่อมไม่หาประโยชน์ให้แก่ตนหรือผู้อื่นโดยอาศัยข้อมูลของกลุ่ม “ กรุงเทพโสภณ ”

3.2.5 การรับผลประโยชน์และการเกี่ยวข้องทางการเงินกับผู้ทำธุรกิจกับ กลุ่ม “ กรุงเทพโสภณ ”

พนักงานย่อมไม่เรียก รับ หรือยินยอมจะรับเงิน สิ่งของ หรือประโยชน์อื่นใดจากลูกค้า ผู้รับ

-เหมา ผู้ขายสินค้าและบริการให้กลุ่ม “ กรุงเทพโสภณ ”
หรือจากบุคคลอื่นใดที่เกี่ยวข้องกับการทำธุรกิจกับ

กลุ่ม “ กรุงเทพโสภณ ” นอกจากนี้พนักงานไม่พึงเข้าไปเกี่ยวข้องทางการเงิน เช่น
ร่วมทุนหรือร่วมทำการค้า

ไม่ให้ยืมหรือกู้ยืมเงิน เรี่ยไร ใช้เช็คแลกเงินสด ซื้อสินค้าเชื่อ ซื้อขาย เช่า หรือให้เช่า
หรือก่อภาระผูกพันทาง

การเงินใดๆ กับบุคคลเหล่านี้

 3.2.6 การรับของขวัญตามประเพณีนิยม

ในโอกาสที่ตามประเพณีนิยมมักมีธรรมเนียมการให้ของขวัญแก่กัน หากพนักงานได้รับของ

ขวัญที่มีมูลค่าเกินปกติวิสัยจากผู้ทำธุรกิจกับ กลุ่ม “ กรุงเทพโสภณ ”
ให้พนักงานรายงานผู้บังคับบัญชาตาม

ลำดับชั้น

3.2.7 การทำงานอื่นนอกเหนือจากงานของ กลุ่ม “ กรุงเทพโสภณ ”

พนักงานต้องอุทิศตนและเวลาให้กับกิจการของ กลุ่ม “ กรุงเทพโสภณ ” อย่างเต็มที่ ใน

กรณีมีงานหรือภาระกิจพิเศษ พนักงานต้องเสนอตามลำดับชั้นขออนุมัติจากกรรมการผู้จัดการ
สำหรับกรรมการ

ผู้จัดการต้องขออนุมัติจากคณะกรรมการบริษัท

3.3 การรักษาชื่อเสียงของ กลุ่ม “ กรุงเทพโสภณ ”

พนักงานย่อมมีสิทธิเสรีภาพในการประพฤติปฏิบัติตนอันเป็นเรื่องส่วนตัว แต่พึงหลีกเลี่ยงไม่ให้

กระทบต่อภาพพจน์ของ กลุ่ม “ กรุงเทพโสภณ ” ในทางลบ

3.4 การปฏิบัติตนและการปฏิบัติต่อพนักงานอื่น

 3.4.1 การให้และการรับของขวัญ

การให้ของขวัญซึ่งกันและกันในโอกาสต่างๆ พนักงาน กลุ่ม “ กรุงเทพโสภณ ” ไม่ควร

ให้ของขวัญแก่ผู้บังคับบัญชา หรือรับของขวัญจากผู้ใต้บังคับบัญชา

 3.4.2 การปฏิบัติตน 

พนักงานที่เป็นผู้บังคับบัญชาพึงปฏิบัติตนให้เป็นที่เคารพนับถือของพนักงาน และพนักงาน

ไม่พึงกระทำการใดๆ อันเป็นการไม่เคารพนับถือผู้บังคับบัญชา
พนักงานพึงให้เกียรติต่อพนักงานด้วยกัน

 3.4.3 ความมีวินัย

ปัจจัยสำคัญที่ทำให้คนจำนวนมากรวมกันทำงานได้อย่างมีประสิทธิภาพ คือ ความมีวินัย

ได้แก่ การประพฤติปฏิบัติตามกฎระเบียบ ข้อบังคับ อย่างถูกต้อง
ไม่ว่าจะระบุไว้เป็นลายลักษณ์อักษรหรือ

ไม่ก็ตาม และ มีจิตสำนึกที่จะประพฤติปฏิบัติตนเช่นนั้นตลอดไป

(4) กรรมการหรือผู้บริหาร
ต้องไม่ใช้โอกาสหรือข้อมูลที่ได้จากการเป็นกรรมการหรือการบริหารในการหา

  ประโยชน์ให้กับตนเองหรือกับผู้อื่นในการทำธุรกิจแข่งขันกับบริษัทหรือธุรกิจที่เกี่ยวเนื่อง

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 14 ท่านประกอบด้วย

กรรมการที่เป็นผู้บริหาร 1 ท่าน

กรรมการที่ไม่ใช่เป็นผู้บริหาร 10 ท่าน

กรรมการที่เป็นอิสระ 3 ท่าน

9. การรวมหรือแยกตำแหน่ง

ประธานกรรมการบริษัทไม่เป็นบุคคลเดียวกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบาย
การกำกับดูแลและการบริหารออกจากกัน และเตรียมความพร้อมพัฒนาอบรมเจ้าหน้าที่บริหาร

10. ค่าตอบแทนกรรมการและผู้บริหาร

ค่าตอบแทนกรรมการ บริษัทยังไม่มีคณะกรรมการกำหนดค่าตอบแทน
ดังนั้นค่าตอบแทนกรรมการจึงพิจารณาโดยคณะกรรมการบริษัทและขออนุมัติจากที่ประชุมผู้ถือหุ้น
กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนผู้บริหาร
เป็นไปตามหลักการและนโยบายที่คณะกรรมการบริษัทกำหนดโดยคำนึงถึงค่า-ตอบแทนที่พึงได้รับจากธุรกิจระดับและประเภทเดียวกันและสูงพอที่จะดูแลและรักษาผู้บริหารที่มีคุณสมบัติที่ต้องการ

ค่าตอบแทนในปี 2548 และปี 2547 มีรายละเอียดดังนี้

ค่าตอบแทนที่เป็นตัวเงิน

[TABLE]

  * รวมเงินเดือนและเงินชดเชยของกรรมการผู้จัดการที่เกษียณอายุ

11. การประชุมคณะกรรมการ

คณะกรรมการมีกำหนดประชุมโดยปกติเป็นประจำภายใน 60 วันหลังสิ้นไตรมาสที่ 4 และภายใน 45
วัน ทุกสิ้นไตรมาสที่ 1,2,3 และมีการประชุมพิเศษเพิ่มตามความจำเป็น
โดยมีการกำหนดวาระชัดเจนล่วงหน้า และมีวาระติดตามผลการดำเนินงานเป็นประจำ
เลขานุการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารก่อนการประชุม
ล่วงหน้าไม่น้อยกว่า 7
วันเพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 ชั่วโมง โดยในปี 2548 ที่ผ่านมา
คณะกรรมการมีการประชุมตามวาระปกติรวมทั้งสิ้น 5 ครั้ง
ทั้งนี้ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

สรุปการเข้าประชุมของคณะกรรมการบริษัทและค่าตอบแทนรวมแต่ละท่านดังนี้

+----------------------+----------------+--------------+-------------+
| รายชื่อ                | ตำแหน่ง         | จำนวนครั้ง     | ค่าตอบแทนรวม |
|                      |                |              |             |
|                      |                | เข้าประชุม     | ( บาท )     |
+----------------------+----------------+--------------+-------------+
| 1.นายโชติ โสภณพนิช     | ประธานกรรมการ  | 5/5          | 444,000     |
+----------------------+----------------+--------------+-------------+
| 2.นางบุญศรี โสภณพนิช    | กรรมการ        | 0/5          | 72,000      |
+----------------------+----------------+--------------+-------------+
| 3.นายโอวาท พันธุ์ปรีชากิจ | กรรมการ        | 5/5          | 60,000      |
+----------------------+----------------+--------------+-------------+
| 4.นายณรงค์ สุทธิกุลพาณิช  | กรรมการ        | 0/1          | 24,000      |
| **                   |                |              |             |
+----------------------+----------------+--------------+-------------+
| 5.นายบัณฑร ลิ้วประเสริฐ  | กรรมการอิสระ    | 4/5          | 40,000      |
+----------------------+----------------+--------------+-------------+
| 6. พ.ต.อ. พันศักดิ์      | กรรมการ        | 0/5          | 72,000      |
| วิเศษภักดี              |                |              |             |
+----------------------+----------------+--------------+-------------+
| 7.นายปิยะ ศิวยาธร **   | กรรมการ        | 1/1          | 24,000      |
+----------------------+----------------+--------------+-------------+
| 8. นายเลา ติง ไฟ      | กรรมการ        | 3/5          | 60,000      |
+----------------------+----------------+--------------+-------------+
| 9. นายอาจ มนัสศิริเพ็ญ   | กรรมการอิสระ    | 4/5          | 420,000     |
+----------------------+----------------+--------------+-------------+
| 10. นายอังคณี วรทรัพย์   | กรรมการ        | 5/5          | 672,000     |
+----------------------+----------------+--------------+-------------+
| 11. นายอรุณ จิรชวาลา   | กรรมการ        | 3/5          | 60,000      |
+----------------------+----------------+--------------+-------------+
| 12. นายเชิดชู โสภณพนิช  | กรรมการ        | 4/5          | 72,000      |
+----------------------+----------------+--------------+-------------+
| 13. นางพรพิมล จุรุพันธุ์   | กรรมการอิสระ    | 5/5          | 240,000     |
+----------------------+----------------+--------------+-------------+
| 14. นายวิสุทธิ์ วงศ์ทองศรี | กรรมการ        | 5/5          | 410,000     |
+----------------------+----------------+--------------+-------------+
| 15. นายอมร อัศวานันท์ * | กรรมการ        | 3/4          | 48,000      |
+----------------------+----------------+--------------+-------------+
| 16.นายไกรวุฒิ นิวาศนันทน์ | กรรมการผู้จัดการ  | 4/4          | 40,000      |
| *                    |                |              |             |
+----------------------+----------------+--------------+-------------+

* กรรมการใหม่ ** กรรมการลาออก

12. คณะอนุกรรมการ

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท 2 คณะ

ดังนี้

คณะกรรมการตรวจสอบ

คณะกรรมการตรวจสอบ จัดตั้งเมื่อ 14 พฤษภาคม 2542 ประกอบด้วยกรรมการอิสระ 3 ท่าน ดังมี

รายชื่อต่อไปนี้

1. นาย อาจ มนัสศิริเพ็ญ ประธานกรรมการ

2. นาย บัณฑร ลิ้วประเสริฐ กรรมการ

3. นาง พรพิมล จุรุพันธุ์ กรรมการ

  โดยมี ผู้จัดการฝ่ายอาวุโสตรวจสอบภายใน เป็น เลขานุการคณะอนุกรรมการตรวจสอบ

  คณะกรรมการชุดปัจจุบันมีวาระการดำรงตำแหน่งคราวละ 3 ปี
  หรือวาระของการเป็นกรรมการบริ-

หาร นับตั้งแต่ 13 พฤษภาคม 2548

คณะกรรมการตรวจสอบมีการประชุม ในปี 2548 ทั้งสิ้น 4 ครั้งและรายงานต่อคณะกรรมการบริษัท

มีหน้าที่พิจารณาและดำเนินการ ดังต่อไปนี้

1. ดูแลรายงานทางการเงินของบริษัทเป็นไปตามมาตรฐานบัญชีเพียงพอและเชื่อถือได้

2. ดูแลให้บริษัทมีระบบควบคุมภายในที่เหมาะสมและมีประสิทธิภาพ

3. พิจารณา คัดเลือกและเสนอแต่งตั้งผู้สอบบัญชีของบริษัท

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

6. จัดทำรายงานของคณะกรรมการตรวจสอบ ไว้ในรายงานประจำปีของบริษัท

การประชุมคณะกรรมการบริษัท ครั้งที่ 2/2548 เมื่อวันที่ 13พฤษภาคม 2548
ได้รับรองกฎบัตรของคณะกรรมการตรวจสอบและกฎบัตรของสำนักงานตรวจสอบภายในและได้ประกาศเป็นระเบียบคำสั่งแล้ว

คณะกรรมการบริหารความเสี่ยง

คณะกรรมการบริหารความเสี่ยง ได้รับการแต่งตั้งจากคณะกรรมการบริษัท เมื่อ17 พฤษภาคม 2547
ประกอบด้วย กรรมการ 3 ท่าน โดย นายเชิดชู โสภณพนิช เป็นประธาน นาย โอวาท
พันธุ์ปรีชากิจ และนายอาจ มนัสศิริเพ็ญ เป็นกรรมการ มีหน้าที่รับผิดชอบจากคณะกรรมการบริษัทดังนี้

1.  แต่งตั้งคณะทำงานและกำหนดแนวทางรวมทั้งให้การปรึกษาในเรื่องการบริหารความเสี่ยง

2.  ติดตามผลการปฏิบัติงานของคณะทำงานบริหารความเสี่ยงและรายงานต่อคณะกรรมการ

  บริษัท

คณะกรรมการบริหารความเสี่ยงได้แต่งตั้งคณะทำงานบริหารความเสี่ยง ซึ่งประกอบด้วย
กรรมการผู้จัดการ ผู้จัดการทั่วไป 3 บริษัท ผู้จัดการอาวุโสฝ่ายทรัพยากรบุคคล
ผู้จัดการอาวุโสฝ่ายตรวจสอบภายใน และผู้จัดการอาวุโสฝ่าย IT ให้มีหน้าที่รับผิดชอบ ดังนี้

1.  ศึกษาและประเมินความเสี่ยง
    ระดับความเสี่ยงที่จะเกิดขึ้นจากปัจจัยภายนอกและ/หรือปัจจัยภายใน

  ผลกระทบต่อการดำเนินงาน รวมทั้งเสนอแนวทางบริหารความเสี่ยง

2.  ดำเนินการบริหารความเสี่ยงตามแนวทางที่กำหนดไว้

3.  ติดตามและรายงานการดำเนินงานต่อคณะกรรมการบริหารความเสี่ยง

คณะทำงานบริหารความเสี่ยงกำหนดการสรุปรายงานต่อ คณะกรรมการบริหารความเสี่ยง
อย่างน้อยไตรมาสละ 1 ครั้งพิจารณาเพื่อนำเสนอต่อคณะกรรมการบริษัท
ซึ่งขณะนี้ทุกหน่วยงานที่เกี่ยวข้องได้ร่วมวิเคราะห์ประเมินความเสี่ยงอย่างต่อเนื่องหาดัชนีชี้วัดที่เหมาะสมพร้อมกับพัฒนาปรับปรุงเพื่อลดความเสี่ยงที่ต้องดูแล

บริษัทยังไม่มีคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในธุรกิจประเภทเดียวกันและมีขนาดใกล้เคียงกันรวมทั้งผลประกอบการของบริษัทประกอบการพิจารณากำหนด
ก่อนนำเสนอขอความเห็นต่อที่ประชุมผู้ถือหุ้น

13. ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดภาระหน้าที่ อำนาจการดำเนินการของผู้ปฏิบัติงาน
และผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงินโดยบริษัทได้จัดให้มีระบบรายงานทางการเงินเสนอผู้บริหารตามสายงานที่รับผิดชอบ
พร้อมทั้งติดตามปรับปรุงให้รัดกุมและเหมาะสมอยู่เสมอ

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนด
และมีประสิทธิภาพรวมถึงตรวจสอบการ

ปฏิบัติตามกฎหมาย และข้อกำหนดที่เกี่ยวข้องกับบริษัท
และเพื่อให้หน่วยงานตรวจสอบภายในมีความเป็นอิสระสามารถทำหน้าที่ตรวจสอบถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบต่อคณะอนุกรรมการตรวจสอบและประเมินผลงานเสนอคณะกรรมการเพื่อรับทราบ

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทยโดยใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

คณะกรรมการบริษัท
ได้แต่งตั้งคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของราย-งานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีแล้ว

คณะกรรมการมีความเห็นว่า
ระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2548

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้องครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่าง
ๆ ของตลาดหลักทรัพย์ อนึ่งบริษัทได้กำลังพัฒนาเผยแพร่ข้อมูลผ่าน Web Site
ของบริษัทเพื่อให้ผู้ถือหุ้นและผู้ลงทุนสามารถทราบข้อมูลที่สำคัญกิจกรรมของบริษัทอีกทางหนึ่ง
และในส่วนของงานด้านผู้ลงทุนสัมพันธ์นั้น บริษัทยังไม่จัดตั้งหน่วยงานขึ้นเฉพาะเนื่องจาก
กิจกรรมในเรื่องดังกล่าวยังไม่มากนัก
แต่ได้มอบหมายให้ผู้จัดการทั่วไปด้านบัญชีและการเงินทำหน้าที่ติดต่อสื่อสารกับผู้ลงทุนสถาบัน
ผู้ถือหุ้นรวมทั้งนักวิเคราะห์และภาครัฐที่เกี่ยวข้อง ซึ่งสามารถติดต่อได้ ที่ เบอร์โทร 02-8713191
ต่อ 219 หรือ E-MAIL : kannika@kwc.co.th

2. การพัฒนาบุคลากร

ด้านบุคลากร

2.1 จำนวนบุคลากรของบริษัทฯ และบริษัทในเครือ

หน่วย : คน

ปี 2548 ปี 2547

บริษัท กรุงเทพโสภณ จำกัด (มหาชน) 21 18

บริษัท เค.ดับบลิว.ซี.คลังสินค้า จำกัด 24 24

บริษัท กรุงเทพคลังเอกสาร จำกัด 61 56

รวม 106 98

2.2 สวัสดิการที่บริษัทฯ ให้กับพนักงาน

นอกเหนือจากการให้ค่าตอบแทนในรูปของเงินเดือน, เงินสมทบกองทุนสำรองเลี้ยงชีพ,
ค่าล่วงเวลา,

เบี้ยเลี้ยง, เบี้ยขยัน ฯลฯ แล้ว บริษัทยังมีสวัสดิการให้กับพนักงาน อาทิ เช่น
การประกันชีวิตและสุขภาพ

กลุ่ม, เครื่องแบบพนักงาน, การตรวจสุขภาพประจำปี เป็นต้น

2.3 การพัฒนาบุคลากร

บริษัทฯให้ความสำคัญแก่พนักงานโดยถือว่าเป็นทรัพยากรสำคัญที่สามารถผลักดันให้ภารกิจขององค์กร

บรรลุผลสำเร็จตามเป้าหมายที่กำหนดไว้อย่างมีประสิทธิภาพและประสิทธิผล
จึงกำหนดนโยบายส่งเสริม

ให้พนักงานได้รับการพัฒนาความรู้ ความสามารถและทักษะสำหรับการปฏิบัติงานอย่างต่อเนื่อง ดังนี้

การพัฒนาบุคลากรแบ่งเป็น 3 แผนด้วยกัน คือ

1.  การอบรมปฐมนิเทศ สำหรับพนักงานที่จัดรับใหม่ทุกคน โดยมีวัตถุประสงค์เพื่อมุ่งเป็นการสร้าง

  วัฒนธรรมขององค์กร จึงกำหนดให้พนักงานใหม่ทุกคนต้องเข้ารับการอบรมปฐมนิเทศ และใน

  ปี 2548 บริษัทได้จัดอบรม รวม 2 ครั้ง

2.  แผนการฝึกอบรม (on the job training) เป็นประจำทุกปี และในปี 2548
    มีการจัดทำแผนฝึกอบรม

  รวมทั้งสิ้น = 68 หลักสูตร (9 หน่วยงาน)

3.  แผนการฝึกอบรมเสริมทักษะประจำปี สำหรับเจ้าหน้าที่บริหารและพนักงานทุกระดับ โดยเป็น

  การจัดอบรมภายในและส่งอบรมยังสถาบันภายนอก ในปี 2548 มีการจัดอบรม ดังนี้ :-

1.  การจัดอบรมภายใน 5 หลักสูตร

-   กิจกรรมสร้างสรรค์ทีมงาน

-   การพัฒนาบุคคลิกภาพสู่ความสำเร็จ

-   เงินทองต้องใส่ใจ

-   Train theTrainer

-   การอบรมภาษาอังกฤษของเจ้าหน้าที่ขาย

-   อบรมการใช้โปรแกรม Power Piont

3.2 สถาบันภายนอก บริษัทฯ ส่งพนักงานไปอบรมยังสถาบันอบรมภายนอกรวม 70 หลักสูตร

2.4 การช่วยเหลือสังคม

  บริษัทฯ มีนโยบายช่วยเหลือสังคมด้วยการส่งเสริมการศึกษาและเยาวชน ด้วยตระหนักถึง

ความสำคัญในการพัฒนาคุณภาพเยาวชนซึ่งเป็นรากฐานของประเทศ ในปี 2548 บริษัทฯ ได้จัด

กิจกรรมอาทิ เช่น

  - การมอบทุนการศึกษามาให้นักเรียนที่ขาดแคลนทุนการศึกษา ให้กับโรงเรียนวัดบางปะกอก

  -โครงการ KDC ช่วยน้อง โดยการเข้าไปช่วยด้านการศึกษา เช่น การซ่อมแซมอาคารสถานที่

  ห้องเรียน ปรับปรุงห้องสมุด แจกชุดนักเรียน รวมทั้งเลี้ยงอาหารกลางวันแก่เด็กที่ขาด

  โอกาสเหล่านี้ เพื่อสร้างโอกาสทางการศึกษา โครงการดังกล่าวได้จัดทำมา 3 ครั้งแล้ว คือ

  ปี 2546 โรงเรียนบ้านห้วยกง อ.สังขละบุรี จ.กาญจนบุรี

  ปี 2547 โรงเรียนบ้านฝากห้วย จ.สระแก้ว

  ปี 2548 โรงเรียนบ้านสายชนวน อ.ปากช่อง จ.นครราชสีมา

2.5 การรักษาความปลอดภัย

  บริษัทฯได้จัดส่งพนักงานเข้ารับอบรมหลักสูตรการรักษาความปลอดภัยทั้งในระดับเจ้า

  หน้าที่บริหาร ระดับหัวหน้างาน ระดับปฏิบัติการ และการอบรมรักษาความปลอดภัยของท่าเรือ

  โดยได้รับการรับรอง SOC ตาม ISPS Code เรียบร้อยแล้ว
  อีกทั้งยังมีการอบรมภาคปฏิบัติในการ

  ป้องกันอัคคีภัยและฝึกซ้อมการป้องกันท่าเรือทุกๆ ไตรมาสตามระเบียบราชการอีกด้วย